
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 737 

11 Ιουλίου 2005 


ΑΠΟΦΑΣΕΙ Σ 

Αριθ. 7319 

Καθορισμός ορίων αιγιαλού και παραλίας στη θέση 
Όρμος Σκρόφας Νήσου Οξειάς Ν. Κεφαλληνίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΙΟΝΙΩΝ ΝΗΣΩΝ 

Έχοντας υπόψη: 

1. Τις διατάξεις των άρθρων 3, 4, 5, 7, 9 του ν. 2971/2001 
(ΦΕΚ285/τ.Α'/19.12.2001) «Περί αιγιαλού και παραλίας». 

2. Τις διατάξεις του ν.δ. 439/70 του άρθρου 1 «περίσυμ- 
πληρώσεως των διατάξεων περί αιγιαλού». 

3. Τις διατάξεις του ν. 3200/55 του άρθρου 2 «περί διοι¬ 
κητικής αποκέντρωσης» όπως αυτέςτροποποιήθηκαν και 
ισχύουν σήμερα με το αρ. 1 §10 περίπτωση ζ' του π.δ. 
347/1986. 

4. Τις διατάξεις του άρθρου 19παράγρ. 5 ν. 2344/1995, 
του άρθρου 52 παρ.6 ν. 2218/1994, του άρθρου 4 πάρ. 7 
του ν. 2240/1994, δυνάμει των οποίων αρμοδιότητες του 
Υπουργείου Οικονομικών που είχαν μεταβιβασθεί στους 
Νομάρχες, ανήκουν στον Περιφερειακό Δ/ντή, σε συν¬ 
δυασμό με αυτές του άρθρου 14παρ. 2 του ν. 2399/1996 
με τις οποίες προβλέπεται η κατάργηση των θέσεων των 
Περ/κων Δ/ντών, οι αρμοδιότητες πλέον του οποίου πε¬ 
ριήλθαν στο Γενικό Γραμματέα της Περιφέρειας και 
ασκούνται από τον αναπληρωτή Περ/κό Δ/ντή. 

5. Τις διατάξεις του τέταρτου εδαφίου της παρ. 2 του άρ¬ 
θρου 1 και της παρ. 6 του ιδίου άρθρου του ν. 2503/1997 
«Διοίκηση, οργάνωση στελέχωσητης Περιφέρειας, ρύθμι¬ 
ση θεμάτων για την Τοπική Αυτοδιοίκηση και άλλες διατά¬ 
ξεις» (ΦΕΚ 107/Α), σύμφωνα με τις οποίες οι Περιφερεια¬ 
κές Υπηρεσίες του Υπουργείου Οικονομικών, που συ¬ 
γκροτούσαν την Περιφερειακή Διοίκηση του Νόμου ή της 
Νομαρχίας, δεν υπήχθησαν στην ενιαία οργανική μονάδα 
της Περιφέρειας , ούτε καταργήθηκαν αλλά αποτελούν 
από 1.9.1997, Υπηρεσίες του Υπουργείου Οικονομικών. 

6. Το υπ’ αριθμ 28979/31.7.1997 έγγραφο της Δ/νσης Δι¬ 
οίκησης του Υπουργείου Εσωτερικών, Δημ. Διοίκησης και 
Αποκέντρωσης, σύμφωνα με το οποίο οι αρμοδιότητες 
του Γενικού Γραμματέα της Περιφέρειας σε θέματα Υπη¬ 
ρεσιών του Υπουργείου Οικονομικών, μεταφέρονται από 
1.9.1997 στον Υπουργό Οικονομικών. 


7. Την υπ’ αριθμ. 14650/ΔΙΟΕ85/17.3.04 (ΦΕΚ 519 
τ.Β'/17.3.2004) κοινή απόφαση των Πρωθυπουργού και 
Υπουργού Οικονομικών, περί καθορισμού αρμοδιοτήτων 
του Υφυπουργού Οικονομίας και Οικονομικών. 

8. Τις διατάξεις της παρ. 21 του άρθρου 46 του ν. 3220/ 
2004 (ΦΕΚ 15/τ.Α'/ 28.1.2004 «Μεταβίβαση αρμοδιοτήτων 
του Υπουργού Οικονομίας και Οικονομικών στον Γεν. 
Γραμματέα της Περιφέρειας». 

9. Το υπ’ αριθμ. 1030067/296/Α0006/7.4.2004 έγγραφο 
της Δ/νσης Οργάνωσης της Γ ενικής Δ/νσης Διοικητικής 
Υποστήριξης του Υπουργείου Οικονομίας και Οικονομι¬ 
κών «Διευκρινίσεις για τις αρμοδιότητες των Υφυπουρ¬ 
γών Οικονομίας και Οικονομικών που περιέχονται από 
10.4.2004 στους Γεν. Γραμματείς Περιφερειών». 

10. Την από 5.6.2003 έκθεση της κατά το άρθρο 3 του ν. 
2971/2001 αρμόδιας Επιτροπής περί χάραξης των ορίων 
αιγιαλού παραλίας στη θέση «Όρμος Σκρόφας» Νήσου 
Οξειάς Ν. Κεφαλληνίας καθώς επίσης και το από Φε¬ 
βρουάριο 2003 τοπογραφικό υψομετρικό διάγραμμα κλί¬ 
μακας 1/500, το οποίο έχει συνταχθεί από την τεχνολόγο 
πολιτικό μηχ/κο Καρέτσου Αθηνά σε δύο πινακίδες, ελέγ¬ 
χθηκε ως προς την ακρίβεια της αποτύπωσης από τον Αν¬ 
δρονίκου Δημήτριο, μηχ/κο ΤΥΔΚ στις 5.6.2003 και θεω¬ 
ρήθηκε από τον προϊστάμενο της ΤΥΔΚ Ν. Κεφαλληνίας 
την ίδια ημερομηνία. 

11. Το υπ’ αριθμ. 544.5/1349/04/2.12.2004 έγγραφο του 
Γενικού Επιτελείου Ναυτικού, αποφασίζουμε: 

Επικυρώνουμε την από 5.6.2003 έκθεση της κατά το άρ¬ 
θρο 3 του ν. 2971/2001 αρμόδιας Επιτροπής περί χάρα¬ 
ξης των ορίων αιγιαλού παραλίας στη θέση «Όρμος Σκρό¬ 
φας» Νήσου Οξειάς Ν. Κεφαλληνίας καθώς επίσης και το 
από Φεβρουάριο 2003 τοπογραφικό υψομετρικό διά¬ 
γραμμα κλίμακας 1/500, το οποίο έχει συνταχθεί από την 
τεχνολόγο πολιτικό μηχ/κο Καρέτσου Αθηνά σε δύο πινα¬ 
κίδες, ελέγχθηκε ως προς την ακρίβεια της αποτύπωσης 
από τον Ανδρονίκου Δημήτριο, μηχ/κό ΤΥΔΚ στις 5.6.2003 
και θεωρήθηκε από τον προϊστάμενο της Τ.Υ.Δ.Κ. Ν. Κε¬ 
φαλληνίας την ίδια ημερομηνία όπως ορίζουν οι διατάξεις 
του άρθρου 4του ν. 2971/2001. 

Στο τοπογραφικό αυτό διάγραμμα καθορίστηκε η οριο- 
γραμμή του αιγιαλού με κόκκινη συνεχή πολυγωνική 
γραμμή με στοιχεία Α1, Α2.Α13, Α14 

Η οριογραμμή της παραλίας με κίτρινη συνεχή πολυγω¬ 
νική γραμμή, με στοιχεία Π1, Π2,..., Π13, Π14 . 

Αποφαίνεται ότι δεν υφίσταται παλαιός αιγιαλός. 

Η ζώνη παραλίας έχει πλάτος 15 μ για να εξυπηρετού¬ 
νται οι σκοποί του άρθρου 1 παρ. 2 του ν. 2971/2001. 

Εντός των ορίων του αιγιαλού δεν υπάρχουν κτίσματα. 
Εντός της ζώνης παραλίας δεν υπάρχουν κτίσματα. 

Η απόφαση αυτή μαζί με την έκθεση της Επιτροπής και 
το τοπογραφικό διάγραμμα, να δημοσιευθούν στην Εφη¬ 
μερίδα της Κυβερνήσεως. 

Κέρκυρα, 9 Ιουνίου 2005 
Ο Γενικός Γραμματέας Περιφέρειας 
ΣΩΤΗΡΙΟΣ Θ. ΒΟΣΔΟΥ 


ΕΚΘΕΣΗ 

Επιτροπής καθορισμού ορίων αιγιαλού και παραλίας, Άρ¬ 
θρου 3 του ν. 2971/2001 που συγκροτήθηκε με την α- 
ριθμ. 882/22.4.-2002 απόφαση Οικονομικής Επιθεώ¬ 
ρησης Ιονίων Νήσων. 

ΘΕΜΑ: Καθορισμός, για πρώτη φορά, των ορίων αιγια- 
λού και παραλίας στη θέση «Όρμος Σκρόφας» Νήσου Ο- 
ξειά, του Ν. Κεφαλληνίας 

Στο Αργοστόλι σήμερατην 5.6.2003 ημέρα Πέμπτη οι υ¬ 
πογεγραμμένοι: 

1. Παπαδάτου - Βουτσινά Μαρία, Προϊσταμένη Κτημα¬ 
τικής Υπηρεσίας Κεφαλληνίας ως Πρόεδρος, 

2. Μπάρκας Ιωάννης πολ. μηχ. Προϊστάμενος ΤΥΔΚ Ν. 
Κεφαλληνίας ως μέλος, 

3. Παπανικολόπουλος Ελευθέριος Λιμενάρχης Μεσο¬ 
λογγίου ως μέλος, 

4. Θεοπεφτάτου Αφροδίτη προϊσταμένη Δ/νσης Πολεο¬ 
δομίας Ν. Α. Κεφαλληνίας ως μέλος. 

5. Μάης Χρήστος, αναλπ. Δ/ντής Χωροταξίας και Περι¬ 
βάλλοντος Γ.Γ. Περιφέρειας Ιονίων Νήσων, αποτελού- 
ντες την Επιτροπή καθορισμού ορίων αιγιαλού και παρα¬ 
λίας, που συγκλήθηκε μετά από σχετική πρόσκληση της 
Προέδρου της, με γραμματέα της επιτροπής τη Γιαννάκη 
Ροζαλία, υπάλληλο Κτηματικής Υπηρεσίας Κεφαλληνίας, 
λαβόντες υπόψη: 

1. Την από 4.3.2003 αίτηση της «Κουρκουμέλης ΑΕΒΕ», 
με την οποία ζητείται ο καθορισμός των ορίων του αιγια- 
λού στη θέση « Όρμος Σκρόφας» Νήσου Οξειά Νομού Κε¬ 
φαλληνίας. 

2. Τα συνταχθέντα από την τεχνολόγο πολιτικό μηχ/κο 
Καρέτσου Αθηνά το Φεβρουάριο του 2003 τοπογραφικά 
και υψομετρικά διαγράμματα της παραπάνω περιοχής σε 
δύο (2) πινακίδάς με κλίμακα 1:500 ελεγμένα για την ακρί¬ 
βεια της αποτύπωσης από τον Ανδρονίκου Δημήτριο, 
μηχ/κο ΤΥΔΚ στις 5.6.2003 και θεωρημένα από τον προϊ¬ 
στάμενο της ΤΥΔΚ Ν. Κεφαλληνίας την ίδια ημερομηνία ό¬ 
πως ορίζουν οι διατάξεις του άρθρου 4 του ν. 2971/2001. 

3. Τις διατάξεις του α.ν. 2344/1940 όπως τροποποιήθη¬ 
κε και συμπληρώθηκε μεταγενέστερα, καθώς και την σχε¬ 
τική με αυτόν Δικαστηριακή και Διοικητική Νομολογία. 

4. Τις διατάξεις του ν. 2971/2001 «Αιγιαλός παραλία και 
άλλες διατάξεις». 

5. Την αντίληψη που δημιουργήθηκε, κατά την επιτόπια 
μετάβαση μας στην παραπάνω θέση σχετικά μετο πλάτος 
της βρέχόμενης από το χειμέριο κύμα ξηράς μετά λοιπά 
συναφή στοιχεία. 


Ήτοι: 

α) τη γεωμορφολογία του εδάφους και πιο αναλυτικά ό¬ 
τι: 

Η μορφολογία της ακτής συνίσταται από βραχώδη πρα¬ 
νή με απότομη κλίση. 

Της ακτής συνέχονται εκτάσεις με έδαφος βραχώδες 
και απότομες κλίσεις. 

Το φυσικό όριο βλάστησης συνίσταται από φυσική θα¬ 
μνώδη βλάστηση (σκίνους, πουρνάρια). 

β) το γεγονός ότι δεν εντοπίστηκαν παράκτιοι φυσικοί 
πόροι αξιοποιήσιμοι. 

γ) το γεγονός ότι η περιοχή προσβάλλεται από Α, ΝΑ α¬ 
νέμους μέτριας εντάσεως. 

δ) τη μορφολογία του πυθμένα ο οποίος δεν παρουσιά¬ 
ζει εξάρσεις και έχει ομαλή κλίση κοντά στην ακτή. 

ε) πρόκειται για ακτή με μικρό μέτωπο και μικρό ανά¬ 
πτυγμα πελάγους αφού βρίσκεται σε μικρή απόσταση 
από την ακτή της ηπειρωτικής Ελλάδας, 
στ) τη μη ύπαρξη τεχνικών έργων στην περιοχή, 
ζ) το γεγονός ότι οι χρήσεις στην περιοχή ελέγχονται με 
την αριθμ 1319/20.7.1993 (ΦΕΚ 755 β’/28.9.1993) ΚΥΑ 
περί μέτρων για την προστασία των υγροτόπων λιμνοθα- 
λασσών Μεσολογγίου- Αιτωλικού κάτω ρου και εκβολών 
ποταμών Ευήνου και Αχελώου και άλλων βιοτόπων της 
ευρύτερης περιοχής τους (συνθήκη ΒΑΜ5ΑΒ) 
η) αν και δεν υπάρχουν καταγεγραμμένα Δημόσια Κτή¬ 
ματα διαχειριζόμενα από το Υπουργείο Οικονομίας και 
Οικονομικών, συνεχόμενα του αιγιαλού, το Δημόσιο επι¬ 
φυλάσσεται παντός δικαιώματος του 
θ) το γεγονός ότι δεν υφίσταται Κτηματολόγιο 
ι) το γεγονός ότι η περιοχή προστατεύεται με την αριθμ 
1319/20.7.1993 κοινή υπουργική απόφαση που αναφέρ¬ 
θηκε παραπάνω. 

6. Την μη ύπαρξη καθορισμού ορίων αιγιαλού και παρα¬ 
λίας εκατέρωθεν της εξεταζόμενης περιοχής, αποφασί¬ 
ζουμε: 

1. Καθορίζουμε στο πιο πάνω τοπογραφικό διάγραμμα: 

α) Την οριογραμμή του αιγιαλού με ερυθρή συνεχή πο¬ 
λυγωνική γραμμή Α1,Α2.Α13.Α14 της οποίας οι κορυ¬ 

φές είναι εξαρτημένες από το κρατικό τριγωνομετρικό 
δίκτυο. 

β) Την οριογραμμή της παραλίας με κίτρινη συνεχή πο¬ 
λυγωνική γραμμή Π1, Π2,..., Π13, Π14της οποίας οι κο¬ 
ρυφές είναι εξαρτημένες από το κρατικό τριγωνομετρικό 
δίκτυο. 

2. Καθορίζουμε την ζώνη παραλίας σε πλάτος 15 μ. ενι¬ 
αία παράλληλα προς την γραμμή αιγιαλού για να εξυπη¬ 
ρετηθούν οι σκοποί της παρ. 2 του άρθρου 1 του ν. 2971/ 
2001 . 

3. Δεν διακρίνονται ίχνη παλαιού αιγιαλού. 

Η Επιτροπή 

Η Πρόεδρος Τα Μέλη 

ΜΑΡ. ΠΑΠΑΔΑΤΟΥ-ΒΟΥΤΣΙΝΑ ΙΩΑΝΝΗΣ ΜΠΑΡΚΑΣ 

ΑΦΡ. ΘΕΟΠΕΦΤΑΤΟΥ 
Ε. ΠΑΠΑΝΙΚΟΛΟΠΟΥΛΟΣ 
ΧΡ. ΜΑΗΣ 

Απόσπασμα χάρτου Γ Υ I γενκής χρήσης κλίμακας 1/50000 Φύλλο Χάρτου 
ΕΧΙΝΑΔΕΙ (συνίτάγη από τη Γεωγραφική ΥττηρωΙο Στρατού τον Μάιο του 1388) 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 












































